Herstmonceux Castle er et Tudorslot ved Herstmonceux i East Sussex i England. Man ved at der har boet mennesker i området fra Domesday Book, men opførelsen af slottet begyndte først i 1441 da Roger Fiennes, der blev udpeget som skatholder for Henrik 6.'s husholdning, skulle have en passende bolig. Det er bygget i mursten og er blandt landets ældste vigtige murstensbygninger. Fra 1957 til 1988 blev det brugt af Greenwichobservatoriet. I dag bliver det brugt af Bader International Study Centre fra Queen's University, Canada. Hvert år afholdes England's Medieval Festival i august måned på slottet.